Foto: AP Xitoyning Los-Anjyelesdagi konsulligi yonida erkak kishi o‘t ochib, so‘ng o‘z joniga qasd qildi, deb xabar bermoqda Los Angeles Daily News gazetasi mahalliy ma’muriyatga asosan. Ta’kidlanishicha, erkak taxminan 60 yoshda bo‘lgan, u hodisa joyida bo‘lgan avtomobilda hayotdan ko‘z yumgan. Shahar politsiyasi xodimi Dreyk Medisonning so‘zlariga ko‘ra, voqea natijasida hech kim jabrlanmagan. Erkakning ismi hozircha oshkor etilmayapti. Hodisaga nima sabab bo‘lgani ham noma’lum.